Echipamentul lotului olimpic al României au ajuns motiv de controverse în ultimele zile, după ce Dana Budeanu și Octavian Morariu (membru în al Comitetului Executiv), și-au expus părerea despre kit.
Vestimentația propusă de COSR pentru sportivii români la Jocurile Olimpice de la Paris 2024 a pornit un val de reacții, membrii Comitetului Executiv nefăcând excepție.
Într-o sedintă desfășurată la Izvorani, conducătorii sportului românesc au participat la o sesiune de prezentare a setului de echipament. După prezentarea ținutelor, întrebările și controversele au început să apară, în special despre materialele folosite și estetica de iz caraghios.
„Acestea sunt costumele sportivilor români care participă la Jocurile Olimpice de la Paris! Nu, nu e caterincă! După o viață de muncă, fără copilărie, fără nopți și fără zile, ROMÂNIA îi trimite pe la Paris ca pe niște măscărici! Desculți, în sandale de turist cu borsete și-n ciorapi, sportivii pleacă în niște mușamale luate de pe tarabă!”, a declarat Dana Budeanu, conform sursei menționate mai sus.
„Ce e, mă, cu voi, mă! Le fac eu MOCA, mă! 150 de mii de euro și ăia plătiți de Dedeman (principalul sponsor COSR) pentru asemenea orori? Au venit treningurile cu autocarul din Turcia în 90? Cum este posibil, măi, neterminaților, mă? Zici că-s de căpătat și s-au îmbrăcat de la vecinii cu frați mai mari! Cine a putut crea așa mizerii? Zici că suntem la prezentarea noului lot de pui de la Crevedia!”, a mai spus Dana Budeanu, conform sportpesurse.ro.
Octavian Morariu este membru în Comitetul Executiv al COSR și a reacționat vis-a-vis de ținutele propuse de COSR.
„Mie, personal, nu-mi plac. Ce să vă spun altceva? Nu-mi plac. Dacă le-as schimba? Îi las pe ei să decidă, că sunt băieți mari. Nu cunosc niciun detaliu despre cine, cum le-a făcut, dacă s-a cheltuit ceva. Habar n-am”, a declarat Octavian Morariu, potrivit sursei menționate mai sus.
Președintele COSR, Mihai Covaliu, a susținut că se pot aduce modificări uniformelor și că a fost doar o prezentare preliminară, nefiind nimic oficial.